Zábrzdná vzdialenosť

Zábrzdná vzdialenosť je vzdialenosť, na ktorej dokáže vlak idúci po trati zastaviť, prípadne znížiť rýchlosť v potrebnom rozsahu. Na zábrzdnú vzdialenosť sa tiež umiestňujú návestidlá, ktoré ale za určitých okolností môžu byť od seba vzdialené aj na kratšiu vzdialenosť (musia byť ale označené) a predzvesti. Zábrzdná vzdialenosť sa určuje podľa prevádzkovej rýchlosti daného úseku trate.

 Zábrzdné vzdialenosti na tratiach na Slovensku 
 400 m na tratiach, na ktorých vlaky jazdia rýchlosťou najviac 60 km/h
 700 m na tratiach, na ktorých vlaky jazdia rýchlosťou najviac 100 km/h
 1000 m na tratiach, na ktorých vlaky jazdia rýchlosťou najviac 140 km/h
 1500 m na tratiach, na ktorých vlaky jazdia rýchlosťou najviac 160 km/h

Kategória:Železničná doprava
Kategória:Železnica